wickkiey/tamil-wikipedia-markdown huggingface dataset:
# விண்டோஸ் இன்சைடர்


விண்டோஸ் இன்சைடர் (ஆங்கிலம்: Windows Insider) என்பது மைக்ரோசாப்ட் உருவாக்கிய ஒரு மென்பொருள் சோதனை திட்டம் ஆகும். விண்டோஸ் 10 இன் சொல்லும் உரிமத்தை வைத்திருபவர்கள் இலவசமாக விண்டோசின் முன்னோட்ட பதிப்புகளைப் பெறலாம். இந்தத் திட்டத்திருக்கு முன்பு மென்பொருள் டெவலப்பர்களால் மட்டுமே முன்னோட்ட பதிப்புகளைப் பெற முடிந்தது.  

இது விண்டோஸ் 10 உடன் செப்டம்பர் 30, 2014 அன்று அறிவிக்கப்பட்டது. செப்டம்பர் 2015 க்குள் 70 லட்சம் மக்கள் விண்டோஸ் இன்சைடரில் கலந்து கொண்டனர். விண்டோஸ் 10 வெளியீட்டுக்கு பிறகும் விண்டோஸ் இன்சைடர் இருக்கும் என்று மைக்ரோசாப்ட் அறிவித்தது.
# ஜீ திரை



**ஜீ திரை** என்பது ஜீ என்டர்டெயின்மென்ட் எண்டர்பிரைசஸ் நிறுவனத்தால் சனவரி 19, 2020 ஆம் ஆண்டு ஆரம்பிக்கப்பட்ட 24 மணி நேர திரைப்பட கட்டணத் தொலைக்காட்சி சேவை ஆகும். இது தென் இந்தியாவில் 6 வது ஜீ தொலைக்காட்சி அலைவரிசையும் மற்றும் ஜீ சினிமாலு திரைப்படத்திற்கு அடுத்த படியாக இரண்டாவது திரைப்பட அலைவரிசையும் ஆகும். இந்த தொலைக்காட்சியில் வருடத்திற்கு 400 க்கும் மேற்பட்ட திரைப்படங்களை ஒளிபரப்ப முடிவு செய்யப்பட்டுள்ளது.  

## தொடக்கம்
இந்தத் தொலைக்காட்சி 19 சனவரி 2020 அன்று தொடங்கப்பட்டது. நடிகர் கமல்ஹாசன் அவர்களால் *ஜீ சினி அவார்ட்ஸ்* (2020) நிகழ்ச்சியில் அறிமுகப்படுத்தப்பட்டது.  

## நிகழ்ச்சிகள்
### திங்கள் முதல் ஞாயிறு வரை, தினமும் திரைப்படங்கள்
;நேரம்:  
- காலை 7 மணிக்கு
- காலை 10 மணிக்கு
- மதியம் 1 மணிக்கு
- மாலை 4 மணிக்கு
- இரவு 7 மணிக்கு
- இரவு 10:30 மணிக்கு
# எம். கே. சரோஜா


**மெட்ராஸ் கதிரவேலு சரோஜா (Madras Kadiravelu Saroja)**, என்ற இவர் ஓர் இந்திய பாரம்பரிய நடனக் கலைஞர் ஆவார். பரதநாட்டியத்தின் பாரம்பரிய நடன வடிவத்தில், ஒரு நிபுணராகவும், ஒரு ஆசிரியராகவும் அறியப்பட்டவர். கலை மற்றும் கலாச்சாரத் துறையில் இவர் செய்த சேவைகளுக்காக, 2011 ஆம் ஆண்டில், நான்காவது மிக உயர்ந்த குடிமகன் விருதான பத்மசிறீ விருதினை இந்திய அரசு வழங்கி கௌரவித்தது.  

## சுயசரிதை
எம்.கே.சரோஜா 1931 ஏப்ரல் 7, அன்று இந்திய மாநிலமான தமிழ்நாட்டில் சென்னையில் (முந்தைய மெட்ராஸ்) பிறந்தார். நன்கு அறியப்பட்ட பாரம்பரிய நடன ஆசிரியரும், மிருணாளினி சாராபாய் மற்றும் கமலா லட்சுமண் போன்ற பல புகழ்பெற்ற நடனக் கலைஞர்களுக்குக் கற்பித்த ருக்மிணி தேவி அருண்டேலின் கலாசேத்திராவின் முதல் நடன ஆசிரியருமான முத்துகுமரன் பிள்ளையின் பயிற்சியின் கீழ், தனது சகோதரியுடன், ஐந்து வயதில், இவர் நடனத்தைக் கற்கத் தொடங்கினார். சிறுவயது சரோஜா பெங்களூரில் உள்ள *பெங்களூர் ஸ்டுடியோவில்* சேர பெங்களூருக்குச் சென்றபோது தனது ஆசிரியரைப் பின்தொடர்ந்தார். மகாராஜா சயாஜிராவ் பல்கலைக்கழகத்தின் நடனத் துறைத் தலைவராக நியமிக்கப்பட்டபோது, கலாசேத்திராவில் இணை மாணவரானார். மேலும், இவரது கணவரைத் தொடர்ந்து இவரும் பரோடாவுக்குச் சென்றார்.  

எம்.கே.சரோஜா தனது கணவரின் மரணத்தைத் தொடர்ந்து 40 ஆண்டு நடனச்செயல்களில் கழித்த பிறகு 2000 ஆம் ஆண்டில் தொழில்முறை நடனத்திலிருந்து ஓய்வு பெற்றார். இவர் தற்போது சென்னையில் வசித்து வருகிறார்.  

## ஆளுமை
எம்.கே.சரோஜாவின் ஆளுமை இவர் பரதநாட்டியத்திற்குள் கொண்டுவரப்பட்ட தூய்மையாக இருந்து வருகிறது. மேலும் நர்கிஸ் கட்ட்பிட்டியா, பிரதிபா பண்டிட், சுதா படேல், லக்ஷ்மி வல்ரானி, இந்திராணி ரெஹ்மான், யாமினி கிருஷ்ணமூர்த்தி, ரோமானா அக்னெல், ஷோபனா ராதாகிருஷ்ணா, ரசிகா கன்னா, அருப் கோஷ், லூசியா மலோனி, மிலேனா சால்வினி மற்றும் வித்யா. கடைசி இரண்டு நடனக் கலைஞர்கள் பாரிஸின் *மைய மண்டபத்தில்* இன்றும் கற்பிக்கிறார்கள்.  

எம்.கே.சரோஜா இவரைப்பற்றி இரண்டு ஆவணப்படங்கள் தயாரிக்கப்பட்டுள்ளன. ஒன்று அரங்கத்துறை, உரோம் பல்கலைக்கழகம் மற்றும் இன்னொன்று கிளவுட் லாமோரைஸ் என்பதாகும்.  
- சங்கீத நாடக அகாதமி விருது - 1995
- கலைமாமணி விருது - தமிழ்நாடு மாநில இயல் இசை நாடக மன்றம்
- நாட்டிய கலாநிதி - இந்தியாவின் பரதநாட்டிய கலைஞர்களின் சங்கம் - 2007
- வாழ்நாள் சாதனையாளர் விருது -
- இ. கிருஷ்ண ஐயர் பதக்கம் - சுருதி அறக்கட்டளை - 2000
# சாவ் முகமூடி


**சாவ் முகமூடி** ( Chhau mask) என்பது இந்திய மாநிலமான மேற்கு வங்கத்தில் உள்ள புருலியா மாவட்டத்தின் கலாச்சார பாரம்பரியமாகும். சாவ் நடனங்கள் ஒடிசா, மேற்கு வங்காளம் என்ற இரு மாநிலங்களில் நிகழ்த்தபடும் நாட்டுப்புற நடனக் கலைவடிவமாகும். மேற்கு வங்கத்தின் புருலியா பகுதியில் நிகழ்த்தப்படும் சாவ் நடனத்திற்கும் ஒடிசா சாவ் நடனத்திற்கும் உள்ள முக்கிய வேறுபாடு அந்நடனத்தில் அணியப்படும் முகமூடியின் பயன்பாட்டில் உள்ளது. புருலியா சாவ் நடனத்தில் முகமூடியை பயன்படுத்துகிறார்கள், ஆனால் ஒடிசா சாவ் நடனத்தில் முகமூடியைப் பயன்படுத்துவதில்லை. முகமூடியைப் பயன்படுத்தும் பொழுது முகபாவனையானது உடல் இயக்கம் மற்றும் சைகையின் மூலாமாகவே வெளிப்படுத்தப்படுகிறது. புருலியாவின் சாவ் முகமூடிபுவியியல் சார்ந்த குறியீடுகளின்பட்டியலில் பதிவு செய்யப்பட்டுள்ளது. புருலியா சாவ் நடனத்தின் அடிப்படை வேறுபாடு முகமூடியாகும் இது தனித்துவமானதும் பாரம்பரியமானதும் ஆகும்.  

சாவ் முகமூடிகள் செய்யும் பாரம்பரியமானது பாக்முண்டியின் அரசர் *மதன் மோகன் சிங் தியோ* என்பவரின் ஆட்சியின் போது தொடங்கியது. சாவ் முகமூடி பாரம்பரியமாக புருலியாவில் உள்ள பழைய நடனக்கலை வடிவங்களுடன் தொடர்புடையது.  

புருலியாவின் சாவ் நடனத்தில் பயன்படுத்தப்படும் முகமூடிகள் மகிசாசூரன், மகிஷாசுரமர்த்தினி, இராமர், சீதை, இராவணன் போன்ற தொன்மவியல் கதாபாத்திரங்களைக் குறிப்பிடும் வகையில் விளங்குகின்றன. சில நேரங்களில் சமூகக் கருப்பொருள்களை விளக்க, சிறிய சாந்தளத் தம்பதிகளின் முகமூடிகள் பயன்படுத்தப்படுகின்றன. முகமூடி இறகுகள் கொண்டும் முகத்தை சுற்றியுள்ள வகையில் பிற ஆபரணங்கள் கொண்டும் அணி செய்யப்படுகின்றன. அவை முகமூடியிலிருந்து 2 அடி வரை நீட்டிக்கப்பட்டு இருக்கும். முகமூடிகள் இந்து மதக் கடவுளர்களான தேவி துர்கா, லட்சுமி மற்றும் முருகன் போன்ற தெய்வங்களையும் சித்தரிப்பதாக உள்ளன. முகமூடிகள் அடர் மஞ்சள் அல்லது பிரகாசமான ஆரஞ்சு நிறத்தில் காணப்படுகின்றன. சிவன், கணேஷ் மற்றும் தேவி சரஸ்வதி ஆகியோருக்கான முகமூடிகளில் வெள்ளை நிறம் பெரும்பாலும் பயன்படுத்தப்படுகிறது. கருப்பு அல்லது அடர் நீலம் மா காளிக்கு பயன்படுத்தப்படுகிறது. பொதுவாக கிருஷ்ணர் மற்றும் ராமரின் முகமூடிகளின் நெற்றியில் திலகம் பயன்படுத்தப்படுகிறது. அசுரர்கள் கருப்பு அல்லது அடர் பச்சை நிறத்தில் அடர்த்தியான மீசையுடன், நீளமான பற்கள் மற்றும் பெரிய கண்களால் வரையப்பட்டிருக்கிறார்கள்.  

## உற்பத்தி

சாவ் முகமூடிகள் சூத்திரதார் எனப்படும் விஸ்வகர்மா சமூகத்தைச் சேர்ந்த கலைஞர்களால் தயாரிக்கப்படுகின்றன. முகமூடியை உருவாக்குவது பல்வேறு நிலைகளில் அமைகிறது. மென்மையான காகிதங்களை நீர்த்த பசைகளில் முக்கியெடுத்து, எட்டு முதல் பத்து அடுக்குகள் வரை ஒன்றன்மேல் ஒன்றாக அடுக்குகின்றனர். நன்றாக சாம்பல் பொடியால் பூசப்படுவதற்கு முன்பு, மண் அச்சுகளில் ஒன்றன்பின் ஒன்றாக அச்சுக்கு இந்தக் காகித அடுக்கு ஒட்டப்படுகிறது. முக அம்சங்கள் களிமண்ணால் ஆனவை. மண் மற்றும் துணியின் ஒரு சிறப்பு அடுக்கு பயன்படுத்தப்பட்டு, முகமூடி பின்னர் வெயிலில் காயவைக்கப்படுகிறது. இதற்குப் பிறகு, அச்சு மெருகூட்டப்பட்டு, துணி மற்றும் காகித அடுக்குகளை அச்சுக்குள்ளிருந்து பிரிக்கும் முன் இரண்டாவது சுற்று சூரிய உலர்த்தல் செய்யப்படுகிறது. மூக்கு மற்றும் கண்களுக்கு துளையிட்ட பிறகு, முகமூடி வண்ணம் பூசப்பட்டு இறகுகள் மற்றும் அணிகளால் அலங்கரிக்கப்படுகிறது.  

## புவியியல் அறிகுறிகள்
புருலியாவின் சாவ் முகமூடி இந்தியாவின் புவிசார் குறியீடுகளின் பட்டியலில் பதிவு செய்யப்பட்டுள்ளது. புருலியா சாவின் அடிப்படை வேறுபாடு அதில் பயன்படுத்தப்படும் முகமூடி தனித்துவமானது மற்றும் பாரம்பரியமானதாகுய்ம்.
# இதயா மகளிர் பொறியியல் கல்லூரி

**இதயா மகளிர் பொறியியல் கல்லூரி** (*Idhaya Engineering College for Women*) அண்ணா பல்கலைக்கழகத்தின் இணைவுபெற்றுள்ள மகளிர் தனியார் பொறியியல் கல்லூரிகளில் ஒன்று. இக்கல்லூரி கள்ளக்குறிச்சி மாவட்டம் சின்னசேலத்தில் செயல்பட்டு வருகின்றது.  

## அறிமுகம்
இக்கல்லூரி 2001இல் தொடங்கப்பட்டது.புதுச்சேரியின் இம்மாக்குலேட் ஹார்ட் ஆஃப் மேரி சபையின் (FIHM) பிரான்சிஸ்கன் சகோதரிகள் அன்னும் கிறித்தவ அமைப்பின் சார்பில் இக்கல்லூரி செயல்பட்டு வருகின்றது.  
## படிப்புகள்
இக்கல்லூரியில் பின்வரும் படிப்புகள் வழங்கப்பெற்று வருகின்றன.  
- கணிப்பொறி அறிவியல், பொறியியலில் இளம் பொறியியல், பொறியியல் முதுவல்.
- மின்னணுவியல் பொறியியல் துறையின் சார்பில் இளம் பொறியியல், கணிப்பொறி அமைப்புகள் பொறியியல் முதுவல்.
- மின்னியல், மின்னணுப்பொறியியல் துறையில் பொறியியல் இளவல்.
தகவல் தொழிற்னுட்பப் பொறியியலில் இளவல்
# மீனாட்சி சித்தரஞ்சன்


**மீனாட்சி சித்தரஞ்சன் (Meenakshi Chitharanjan)** இவர் ஓர் இந்திய பாரம்பரிய நடனக் கலைஞரும், ஆசிரியரும், நடன இயக்குனருமாவார். இவர், பரதநாட்டியத்தின் பாரம்பரிய நடன வடிவத்தின் பந்தநல்லூர் பாணியின் நிபுணர் என அறியப்படுகிறார். பரதநாட்டியத்தை ஊக்குவிக்கும் மற்றும் பந்தநல்லூர் பாரம்பரியத்தை பாதுகாக்க பாடுபடும் *கலாடிக்சா* என்ற நிறுவனத்தின் நிறுவனர் ஆவார். சொக்கலிங்கம் பிள்ளை மற்றும் சுப்பராய பிள்ளை ஆகியோரின் தந்தை-மகன் இரட்டையரின் சீடர் ஆவார். இவர் தமிழக அரசின் கலைமாமணி விருது மற்றும் *ஸ்ரீ பார்த்தசாரதி சுவாமி சபாவின்* *நாட்டிய கலா சாரதி* உள்ளிட்ட பல கௌரவங்களை*ப்* பெற்றவர். பாரம்பரிய பரதநாட்டிய நடனத்தில் இவர் செய்த பங்களிப்பிற்காக 2008 ஆம் ஆண்டில் பத்மசிறீ என்கிற நான்காவது மிக உயர்ந்த குடிமை விருதினை இந்திய அரசு அவருக்கு வழங்கியது.  

## சுயசரிதை
### இளமைப்பருவம்
மீனாட்சி சித்தரஞ்சன் தென் இந்திய மாநிலமான தமிழ்நாட்டிலுள்ள சென்னையில் பிறந்தார். இவர் தனது பெற்றோருக்கு ஐந்து குழந்தைகளில் ஒரே பெண் குழந்தையாக பிறந்தார். இவரது தந்தை, சபாநாகயம், ஒரு அரசாங்க அதிகாரி ஆவார். சீனிவாச பிள்ளை, எஸ்.பாண்டியன் மற்றும் பத்மா சுப்ரமண்யம் ஆகியோரும் பல்வேறு காலங்களில் இவருக்கு பயிற்சி அளித்துள்ளனர்.  
### நடனப் பள்ளி
1991 ஆம் ஆண்டில், பரதநாட்டியம் கற்பிப்பதற்கான நடனப் பள்ளியான *கலாடிக்சாவைத்* தொடங்கினார், இது ஒரு நேரத்தில் சுமார் 100 மாணவர்களைப் பயிற்றுவிக்கும் அளவுக்கு வளர்ந்துள்ளது, மேலும் பாண்டநல்லூர் பாணியைப் பாதுகாக்க பாடுபடுவதாக அறியப்படுகிறது.  

### விருதுகள்
இவர் ஸ்ரீ கிருஷ்ண கானசபாவின் *நாட்டிய சூடாமணி* என்ற பட்டத்தையும் 1975 இல் தமிழக அரசின் கலைமணி விருதையும் பெற்றார். 2008 ஆம் ஆண்டில் இந்திய அரசு இவருக்கு பத்மஸ்ரீயின் நான்காவது மிக உயர்ந்த சிவில் கௌரவத்தையும் ஸ்ரீ*பார்த்தசாரதி சுவாமி சபா* 2014 ஆம் ஆண்டில் *நாட்டிய கலா சாரதி* என்ற பட்டத்தையும் வழங்கியது. ரோட்டரி கிளப், சென்னா மற்றும் புரோபஸ் கிளப், சென்னை, மற்றும் மெட்ராஸ் மியூசிக் அகாதமியின் சிறந்த நடன விருது (2004) ஆகியவற்றிலிருந்து சிறந்த விருதுகளையும் பெற்றவர் ஆவார். இவர் தூர்தர்ஷனில் மிக உயர்ந்த கலைஞர் தரத்தைப் பெற்றவர்.
# ஆடம் டிரைவர்



**ஆடம் டக்ளசு டிரைவர் (ஆங்கிலம்: Adam Douglas Driver)** (பிறப்பு: நவம்பர் 19, 1983) ஒரு அமேரிக்க நடிகர் ஆவார். இவர் 2 அகாதமி விருது, 2 கோல்டன் குளோப் விருது, 2 பாப்தா விருது, 3 எம்மி விருது, மற்றும் 1 டோனி விருது ஆகிய விருதுகளுக்கு பரிந்துரை செய்யப்பட்டுள்ளார் அல்லது வென்றுள்ளார்.
# தாரோஜி எர்ரம்மா



**தாரோஜி எர்ரம்மா**, பேர்பெற்ற புர்ரகதை (1930-12 ஆகஸ்ட் 2014) என அறியப்படும் ஒரு நாட்டார் வழக்காற்றியல் பாடகர், நடிகை. **புர்ரகதை** என்பது தென்னிந்தியாவில் உள்ள ஒரு நாட்டுப்புற காவிய கதை கலை வடிவம் அவருக்கு 1999இல் இராஜ்யோத்ஸவ பிரசஸ்தி உட்பட பல விருதுகள் வழங்கப்பட்டன.  

## வாழ்க்கை
**எர்ரம்மா** அரை நாடோடி படுகா சனகம்மா என்னும் ஒரு பட்டியல் பழங்குடி சமுகத்தினைச் சார்ந்தவர். இவர் 1930ஆம் ஆண்டு பிறந்தார். இளம் பருவத்திலேயை தனது தந்தை லாலப்பாவிடமிருந்து புர்ரகதையைக் கற்றுக்கொண்டார். இவர் இந்த நாட்டுப்புற கலை வடிவத்தினை தனது குடும்பத்தினர், தன் சமூகத்தினருக்கும் கற்றுக்கொடுத்தார்.  

இவரின் பங்களிப்புகளில் இவருடன் இவரது சகோதரி சிவம்மாவும், இவரது மைத்துனி பர்வதாமா ஆகியோர் தாள வாத்தியத்தில் கலந்து கொண்டனர், அதே நேரத்தில் எர்ரம்மா ஒரு கையால் ஒரு சரம் வாசிப்பதை வாசித்துக்கொண்டே மறுபுறம் மணியடிப்பார். இவர் போலியோ தடுப்பூசி குறித்த விழிப்புணர்வு பிரச்சாரங்களில் பங்கேற்றுள்ளார்.  
இவர் ஆகஸ்ட் 12, 2014 அன்று கருநாடகாவின் பெல்லாரியில் இறந்தார். இவரது இறுதி சடங்குகள் பெல்லாரி மாவட்டத்தின் சந்தூர் வட்டத்தில் உள்ள இவரது சொந்த ஊரான தரோசியில் நிகழ்த்தப்பட்டன.  
## அங்கீகாரம்
தாரோஜி எர்ரம்மா 1999இல் இராஜ்யோத்சவ பிரச்சுதியையும் கர்நாடக அரசு நிறுவிய டாக்டர் பாபாசாகேப் அம்பேத்கர் விருதினையும் பெற்றுள்ளார். கலை நாட்டார் வழக்காற்றியல் சார்ந்து இவர் செய்த பங்களிப்புக்காக 2003ஆம் ஆண்டில் சந்தேசா கலை விருது இவருக்கு வழங்கப்பட்டது. அம்பி கன்னடப் பல்கலைக்கழகத்தின் பழங்குடி ஆய்வுகள் துறை, 2003இல் நாடோசா விருதை வழங்கினார்கள். பிரசார் பாரதி 2010இல் சிறந்த நாட்டுப்புற கலைஞர் விருதை வழங்யது. இவர் 2012இல் 2010ஆம் ஆண்டின் சனபாதா சிறீ என்னும் விருதினைப் பெற்றுள்ளார்.  

அம்பி பல்கலைக்கழக மாணவர் எல். சரிகாதேவி, 2006ஆம் ஆண்டு எர்ர்ரமா குறித்த முனைவர் பட்ட ஆய்வேட்டினை எழுதியுள்ளார், இது எர்ரமாவையும் அவரது செயற்பாடுகளையும் மக்களுக்கு கொண்டு செல்ல உதவியது. இவரது சில நடிப்புகளை கன்னட பல்கலைக்கழகத்தின் பாரம்பரிய அறிவுத்துறை அறிஞர் சலவராசூ பதிவு செய்து வெளியிட்டுள்ளார்.
# சௌகார்பேட்டை 8585



**சௌகார்பேட்டை (சவுகார்பேட்டை)** இந்தியாவின் சென்னையின் வடக்கு பகுதியில் உள்ளது. சௌகார்பேட்டையில் உள்ள வீதிகள் மிகக் குறுகியதாக உள்ளன. இங்கு பழைமையான கட்டிடங்கள் அதிகம் காணப்படுகின்றன. கொண்ட நகரத்தின் பழமையான. இது சென்னை நகரின் மிகப் பரபரப்பான வணிகப் நடைபெறும் பகுதியாகும். மொத்த வியாபாரப் பொருட்களான சீன இறக்குமதி பிளாஸ்டிக் பொம்மை பொருட்கள், அழகு சாதனப் பொருட்கள், தோல் பொருட்கள், துணிகள் போன்றவற்றிற்கான தமிழகத்தின் மொத்த விற்பனை சந்தையாக சௌகார்பேட்டை விளங்குகிறது. இங்கு அமைந்துள்ளன.  

## விளக்கம்
சௌகார்பேட்டையில் உள்ள பெரும்பாலான வீதிகள் குறுகலானவை, தங்கசாலை தெரு (மின்ட் வீதி) போன்ற சில வீதிகள் விதிவிலக்காக சற்று பெரியவையாகவே உள்ளன. தெருக்களில் உள்ள கட்டிடங்கள் ஒன்றுக்கொன்று மிக நெருக்கமாக இருப்பதால் அக்கட்டிடங்கள் பொதுவான சுவரைப் பகிர்ந்து கொள்வது போல் இருக்கின்றன. இந்த நிலையானது இந்திய நகரங்களின் நெரிசலான வர்த்தக பஜாரில் பொதுவாகக் காணக்கூடியதே. பல பொருட்களுக்கான மொத்த சந்தைகளாக சௌகார்பேட்டையில் உள்ள நாராயண முதலி தெரு, கோவிந்தப்ப நாயக்கன் தெரு மற்றும் ரத்தன் பஜார் ஆகிய இடங்கள் உள்ளன. காசி செட்டி தெரு மற்றும் தங்கசாலை தெருவைச் சுற்றியுள்ள பகுதி ஷாப்பிங்கிற்கு பிரபலமானது, மேலும் வட இந்திய சாட் மற்றும் பிற சுவையான வகைகளைக் காணலாம். பட்னி பிளாசா மற்றும் நாயுடு பிளாசா ஆகியவை இப்பகுதியில் உள்ள பிரபலமான வணிக வளாகங்கள்.  

சௌகார்பேட்டை முழுவதும் பெரும்பான்மை சமூகமாக வடஹிந்தியர்களான ராஜஸ்தானிகளும், குஜராத்திகளும், மராட்டியர்களு வாழ்ந்து கொண்டு வியாபாரம் செய்து வருகின்றனர். தெலுங்கர்களும் வாழ்ந்து வருகின்றனர்.
# கீதாஞ்சலி சர்மா


**கீதாஞ்சலி சர்மா** *(Geetanjali Sharma)* (பிறப்பு: செப்டம்பர் 3, 1984) இவர் ஓர் இந்திய நாட்டுப்புற மற்றும் கதக் நடனக் கலைஞர் ஆவார். சங்கீத நாடக அகாதமி விருது பெற்ற தில்லியைச் சேர்ந்த நடனக் கலைஞரான உமா தோக்ராவிடம் சீடராக இருந்து கதக் நடனம் கற்றார் ஜெய்ப்பூர் கரானாவைச் சேர்ந்த கதக் மேதையாக இருந்த மூத்த பண்டிட் துர்கா லால் என்பரின் சீடருமாவார். இவர் 18 ஆண்டுகளுக்கும் மேலாக இந்தியாவிலும் வெளிநாட்டிலும் நடனமாடி வருகிறார்.  

தேசிய இளைஞர் விருது (2010), சங்கீத நாடக அகாதமி விருது, உசுதாத் பிசுமில்லா கான் யுவ புரசுகார் (2011), மற்றும் பல பிராந்திய மற்றும் தேசிய அளவிலான விருதுகளைக் கீதாஞ்சலி பெற்றுள்ளார்.  

## ஆரம்ப கால வாழ்க்கை
கீதாஞ்சலி 1984 செப்டம்பர் 3 ஆம் தேதி உத்தரப் பிரதேசத்தின் மதுராவில், நிர்மல் ஆச்சார்யா மற்றும் டாக்டர் பி.ஆர்.சர்மா ஆகியோருக்கு மகளாகப் பிறந்தார். கோவர்த்தனில் உள்ள சரசுவதி வித்யா மந்திர் பள்ளியில் ஆரம்பக் கல்வியைப் பெற்றார். இவரது குடும்பத்தைச் சேர்ந்த ஒருவருக்கும் கலைப் பின்னணி இல்லை. இவருக்கு குடும்பத்தினரிடமிருந்து அதிக வழிகாட்டுதலும் ஆதரவும் கிடைக்கவில்லை. தனது தொழில் வாழ்க்கையின் ஆரம்ப கட்டத்தில் எந்தவொரு முறையான பயிற்சியும் இல்லாமல் பள்ளி மட்டத்தில் நிகழ்ச்சிகளை நிகழ்த்தத் தொடங்கினார். இவரது முதல் வெளிநாட்டு நடன நிகழ்ச்சி சிங்கப்பூரில் நடந்தது. பின்னர், இவர் சீனா, மெக்சிகோ, இலண்டன், ஐக்கிய அமெரிக்கா மற்றும் பல நாடுகளில் நிகழ்ச்சிகள் நடத்தினார்.  

## தொழில்
கீதாஞ்சலி சர்மா தனது நடன வாழ்க்கையை மிகவும் சிறு வயதில் தொடங்கினார். உள்ளூர் மற்றும் பிராந்திய மட்டத்தில் நடன நிகழ்ச்சிகளை நிகழ்த்துவதன் மூலம் இவர் ஒரு பிரிச் நாட்டுப்புற நடனக் கலைஞராக உருவானார். 1997 ஆம் ஆண்டில், பிரிஜ் நாட்டுப்புற மற்றும் பாரம்பரிய கலைகளை மேம்படுத்துவதற்காக "கீதாஞ்சலி சர்வதேச நாட்டுப்புற டாங்" என்ற அகாடமியை நிறுவினார். 2008 ஆம் ஆண்டில், புதுதில்லியின் கதக் கேந்திராவில் ராசேந்திர கங்கனியின் வழிகாட்டுதலின் கீழ் கதக் கற்கத் தொடங்கினார், பின்னர் இவர் 2010 இல் உமா தோக்ராவிடம் சேர்ந்தார். அலகாபாத்தின் பிரயாக் சங்கீத சமிதியிலிருந்து தனது பிரபாகர் பட்டம் முடித்தார். மதுராவில் கதக் கற்றுக் கொண்ட முதல் பெண் கலைஞர் என்ற சிறப்பும் இவருக்கு உண்டு.  

தனது நடனத்தில், நடிப்பில் ராதையென்ற கதாபாத்திரத்தல் நடித்தார். கிருட்டிணன் மற்றும் பிருந்தாவனத்தின் பிறப்பிடமான மதுராவின் பாரம்பரியத்தை இவர் பாதுகாத்து வருகிறார் இந்த இடமானது கிருட்டிணர் தனது குழந்தைப் பருவத்தை கழித்த இடமாகும்.  

மதிப்புமிக்க கசுரகோ நடன விழா, தாச் மகோத்சவம், கங்கா மகோத்சவம், பண்டிட். துர்காலால் மமகோத்சவம், மழைத்துளி விழா மற்றும் பல திருவிழாக்களில் இவரது குரு உமா தோக்ராவுடன் சேர்ந்து நிகழ்ச்சிகள் நடத்தினார். பாலிவுட் நடிகை ஏமமாலினி, நாட்டுப்புற பாடகி மாலினி அவசுதி, சந்தூர் வீரர் பண்டிட் சிவகுமார் சர்மா மற்றும் பல புகழ்பெற்ற கலைஞர்களுடன் கதக் நிகழ்ச்சிகளை வழங்கியுள்ளார்.  

நவம்பர் 2016 முதல் வாரத்தில், இந்திய வார இதழான பஞ்சஜன்யா என்ற பத்திரிகையின் அட்டைப் பக்கத்தில் இவர் இடம்பெற்றுள்ளார். 2016 திசம்பரில் இவர் உத்தரப் பிரதேசத்தின் விரஜபூமி பிராந்தியத்தின் மிக உயர்ந்த விருதான பிரிச் ரத்னா என்ற விருதைப் பெற்றார்.  

2017 திசம்பர் 18 அன்று, இந்திய அரசு நடத்திய பிரச்சாரமான தூய இந்திய இயக்கம் , மதுரா - பிருந்தாவனின் விளம்பரத் தூதராக அறிவிக்கப்பட்டார்.
# சுகன்யா இரகுமான்


**சுகன்யா இரகுமான்** இவர் ஓர் பாரம்பரிய இந்திய நடனக் கலைஞர்; காட்சி கலைஞர் மற்றும் எழுத்தாளர் ஆவார். இவரது, 'குடும்பத்தில் நடனம்', 'மூன்று பெண்களின் நினைவுக் குறிப்பு' போன்றவை பல பாராட்டுகளைப் பெற்றுள்ளது. இவரது ஓவியம் மற்றும் படத்தொகுப்பு படைப்புகள் இந்தியாவிலும் வெளிநாட்டிலும் பரவலாக காட்சிக்கு வைக்கப்பட்டுள்ளன. இவரது படைப்புகள் கீழே கொடுக்கப்பட்டுள்ள இடங்களில் காட்சிக்கு வருகின்றன: வில்லியம் பெண்டன் கலைஅருங்காட்சியகம் ஸ்டோர்'ஸ் சி.டி.யில் உள்ள, கலை காம்ப்ளக்ஸ் அருங்காட்சியகம் டக்ஷ்பரி, எம்ஏ மற்றும் ஃபவுலர் மியூசியம், லாஸ் ஏஞ்சல்ஸ். *வோயேஜஸ் ஆஃப் பாடி அண்ட் சோல்: தேர்ந்தெடுக்கப்பட்ட பெண் பிரபலங்கள் இந்தியா மற்றும் அதற்கு அப்பால்* புத்தகத்தில் இவர் இடம்பெற்றுள்ளார்.  

## சுயசரிதை
### இளமைப்பருவம்
சுகன்யா இரகுமான் 1946 இல் கொல்கத்தாவில் பிறந்தார். இவர் இந்திய கட்டிடக் கலைஞர் அபீப் இரகுமான் மற்றும் பாரம்பரிய இந்திய நடனக் கலைஞர் இந்திராணி ரகுமானின் மகள் ஆவார். மேலும், இந்திய நடன முன்னோடி இராகினி தேவியின் பேத்தியும் சமகால இந்தியப் புகைப்படக் கலைஞரும் கியூரேட்டருமான இராம் ரகுமானின் சகோதரி ஆவார். புதுதில்லியில் உள்ள கலைக் கல்லூரியில் ஓவியம் பயின்றார். 1965 ஆம் ஆண்டில் பாரிஸில் உள்ள இக்கோல் டெஸ் பியூக்ஸ் ஆர்ட்ஸ் நிறுவனத்தில் படிக்க ஒரு பிரெஞ்சு அரசாங்க உதவித்தொகையைப் பெற்றார். சுகன்யா நாடக இயக்குநர், தயாரிப்பாளர் மற்றும் நாடக ஆசிரியர், பிராங்க் விக்ஸ் என்பவரைத் திருமணம் செய்துகொண்டார். இவர், தனது உள்நாட்டுப் போர் நாடகமான *சோல்ஜர் கம் ஹோம்* என்னும் படைப்பின் மூலம் அறியப்படுகிறார். இவர்களுக்கு இரண்டு மகன்கள், ஹபீப் விக்ஸ் மற்றும் வார்ட்ரீத் விக்ஸ் மற்றும் இரண்டு பேரக்குழந்தைகள், ஜேக் விக்ஸ் மற்றும் சாரா விக்ஸ் ஆகியோர் உள்ளனர்.  

## நடனம்
சுகன்யா ரகுமான் தனது பாட்டி ராகினி தேவி மற்றும் அவரது தாயார் இந்திராணியின் இந்திய நடன பாரம்பரியத்தை முன்னெடுத்து வருகிறார். சிறு வயதிலேயே இவரது தாயாரிடம் பயிற்சி பெற்றார். இந்திய நடனத்திற்குத் திரும்புவதற்கு முன்பு நியூயார்க்கில் மார்த்தா கிரகாமுடன் அமெரிக்க நவீன நடனம் படிக்க உதவித்தொகையை ஏற்றுக்கொண்டார். இந்திராணியைத் தவிர, அவரது குருக்களில் பாண்டநல்லூர் சொக்கலிங்கம் பிள்ளை, தஞ்சை கிட்டப்ப பிள்ளை, தேபா பிரசாத் தாஸ் மற்றும் ராஜா ரெட்டி ஆகியோர் அடங்குவர். இவர் தனது தனி நிகழ்ச்சியிலும், குச்சிபுடி, ஒடிசி, மற்றும் பாரத நாட்டியம் நடன பாணிகளிலும், இந்திராணியுடன் கூட்டு இசை நிகழ்ச்சிகளிலும் சர்வதேச அளவில் சுற்றுப்பயணம் செய்துள்ளார். ஜேக்கபின் தலையணை நடன விழா, லிங்கன் மையம், ஆசியா சமூகம் மற்றும் எடின்பர்க் விழாவில் இவர் நிகழ்ச்சிகளை நிகழ்த்தியுள்ளார்.  

தேசிய கலைக்கான எண்டோமென்ட் நிறுவனத்திலிருந்து ஏராளமான நடன பெல்லோஷிப்களை வென்றவர். மைனே மனிதநேய கவுன்சிலின் மானியத்தின் கீழ், சுகன்யா தனது "இந்தியாவின் புராணம், கலை மற்றும் நடனம் ஆகியவற்றில் பெண்ணின் படங்கள்: பெண்ணின் 4,000 ஆண்டுகள் இந்து வெளிப்பாட்டின்" நிகழ்ச்சியை பார்வையிட்டார். அவர் அமெரிக்க நடனத்தை பாதுகாக்க என்.இ.எ. நடன குழு, பியூ நற்பணி மன்றத்தின் தேசிய கவுன்சில் மற்றும் என்.இ.எ. க்கான தள வருகை ஆலோசகராக பணியாற்றியுள்ளார். தேசிய கலை கவுன்சில் விருந்தினர் பேச்சாளராக உரையாற்றவும் இவர் தேர்ந்தெடுக்கப்பட்டார். இவரது நடனப் பட்டறைகளில் பர்னார்ட், தி ஜூலியார்ட் பள்ளி, சாரா லாரன்ஸ், பேட்ஸ், போடோயின் கல்லூரிகள் மற்றும் மாஸ்டர் டீச்சர் மற்றும் தேசிய மேம்பாட்டுக்கான அறக்கட்டளையின் குழு, மியாமி (என்.எஃப்.ஏ.ஏ), ஆகியவை அடங்கும். இக்குழு, தற்போது தேசிய இளைஞர்கள் அறக்கட்டளை என அழைக்கப்படுகிறது.
# கம்பரி தேவி


**கம்பரி தேவி** (1922 - 8 ஜனவரி 2013) இமாச்சலப் பிரதேசத்தின் பிலாஸ்பூர் மாவட்டத்தைச் சேர்ந்த ஒரு மூத்த இந்திய நாட்டுப்புறப் பாடகர், நாட்டுப்புற கலைஞர் மற்றும் நடனக் கலைஞர் ஆவார், இமாச்சல பிரதேசத்தின் நாட்டுப்புறப் பண்பாட்டிற்கு அவர் பங்களித்துள்ளார்.  

ரவீந்திரநாத் தாகூரின் 150 வது பிறந்த நாளை முன்னிட்டு தாகூர் அகாடமி விருதினை (தாகூர் அகாடமி புருஸ்கர்) 2011இல் சங்க நாடக அகாடமி அவருக்கு வழங்கியது. இந்தியா முழுவதும் உள்ள 100 கலைஞர்களுக்கு வழங்கப்பட்ட பங்களிப்புகளில் இவரும் ஒருவர். 2001 ஆம் ஆண்டில் அவர் இமாச்சல அகாடமி ஆஃப் ஆர்ட்ஸிடமிருந்து விருதைப் பெற்றார். அவர் 8 ஜனவரி 2013 அன்று தனது 91ஆம் அகவையில் இறந்தார்.  

## வாழ்க்கை அனுபவங்கள்
இவர் 1922இல் இமாச்சல பிரதேசத்தின் பிலாசுபூர் மாவட்டத்தின் பாண்ட்லா கிராமத்தில் பிறந்தார். அவர் தனது 8ஆம் வயதில் நிகழ்ச்சியைத் தொடங்கினார். கிராமத்தின் மற்ற சிறுமிகளைப் போலவே அவர் சிறு வயதிலேயே திருமணம் செய்து கொண்டார். பாடுவதற்கும் நடனம் ஆடுவதற்கும் சில கட்டுப்பாடுகள் இருப்பினும் இருப்பினும், நாட்டுப்புற நடிப்பில் அவதூறு இருந்தபோதிலும் அவர் தொடர்ந்து செயல்பட்டார்.  

## வாழ்க்கை
அவருடைய சமூக களங்கத்தை மெதுவாக மறந்து பல்வேறு நிகழ்ச்சிக்கு அழைக்கத் தொடங்கியது. இறுதியில் அவர் மிகவும் பேர் பெற்றார். அவளுடைய அவர் காதல் உருவமாக்கக் காணப்பட்டார். அவரது நடிப்பிற்காக மக்கள் தொலைதூரத்திலிருந்து ஒன்றுகூடத் தொடங்கினர். அவருடைய வருகை இல்லாமல் திருமண விழாக்களை மக்கள் விரும்பவில்லை. அவர் காலத்தின் இவர் ஒரு சிலை என்று கருதப்பட்டார். அவருடன் ஒரு டிரம்மர் மற்றும் ஒரு மல்யுத்த வீரர் (பிஸ்து உர்ஃப் பசந்தா பெஹ்ல்வான்) இருந்தார். அவர் தேவியின் ஒரு புராணக்கதையாக மாறினார். சட்டபூர்வமாக திருமணம் செய்து கொள்ளாத இந்த இணையர் பழமைவாத சமுதாயத்திலிருந்து பெரும் விரோதப் போக்கை எதிர்கொள்ள நேரிட்டது. அவளுடைய நடிப்பை அவர்களால் ரசிக்க முடிந்தவர்கள் ஆனால் அவருடைய தாராளவாத நடத்தையை ஏற்றுக்கொள்ள முடியவில்லை. பின்னர் தேவி தனது காதலை தியாகம் செய்தார். தேவியின் வேண்டுகோளின் பேரில், பசாந்தா பெஹ்ல்வான் பின்னர் மற்றொரு பெண்ணை மணந்து கொண்டார்.  

அவர் தனது இறுதி வாழ்க்கை வரை தொடர்ந்து நடித்தார். அவருக்கு உடல்நிலை சரியில்லாமல் இருந்தது. ஆனால் அவரது வாழ்க்கையின் கடைசி நாட்களில் அவரது உடல்நலச்சிக்கல்களினால் அவர் நிகழ்ச்சிகளை நிறுத்தினார்.  

## விருதுகள்
அவர் தனது துணிவான, பாடல் மற்றும் நடனப்பண்புகளின் வாயிலாகப் பல இதயங்களை வென்றார்.  

- அவர் 2011 இல் சங்க நாடக அகாடமியால் தாகூர் அகாடமி விருதை (தாகூர் அகாடமி புருஸ்கர்) பெற்றார்.
- 2001 இல் ஹிமாச்சல் அகாடமி ஆஃப் ஆர்ட்ஸிலிருந்து சாதனை விருது.
# கன்கோபத்ரா


**கன்கோபத்ரா** (**Kanhopatra** ) (அல்லது **கன்குபத்ரா** ) இவர் 15 ஆம் நூற்றாண்டின் மராத்தி துறவி மற்றும் கவிஞர் ஆவார். இவர் இந்து மதத்தின் வர்க்காரி பிரிவினரால் போற்றப்பட்டவராவார்.  

கன்கோபத்ரா பற்றி அதிகம் அறியப்படவில்லை என்றாலும் பெரும்பாலான பாரம்பரிய கணக்குகளின்படி, கன்கோபத்ரா ஒரு தேவதாசி மற்றும் நடனப்பெண் ஆவார். பீதரின் பாதுசாவிற்கு (ராஜா) ஒரு காமக்கிழத்தியாக மாறுவதை விட, வர்க்காரிகளின் கடவுளான விட்டலரிடம் சரணடைய இவர் முடிவெடுத்ததாக இந்த கணக்குகள் தெரிவிக்கின்றது. பண்டரிபுரத்தின் மத்திய ஆலயத்தில் இவர் இறந்தார். கோயிலின் எல்லைக்குள் சமாதி (கல்லறை) இருக்கும் ஒரே நபர் இவராவார்.  

கன்கோபத்ரா மராத்தி கவிதை மற்றும் அபங்கக் கவிதைகளை எழுதியுள்ளார். பண்டரிநாதர் மீதான இவரது ஈடுபாடு மற்றும் பக்தியை தனது *தொழிலுடன்* சமப்படுத்த இவர் மேற்கொண்ட போராட்டம். தனது கவிதைகளில், பண்டரிநாதரை தனது இரட்சகராகக் கொண்டு, தனது தொழிலின் பிடியிலிருந்து விடுவிக்கிறார். இவரது அபங்கங்களில் சுமார் முப்பது தப்பிப்பிழைத்திருக்கிறது. அது இன்றும் தொடர்ந்து பாடப்படுகிறது. இவர் எந்தவொரு குரு, ஆண் வர்க்காரி துறவி, அல்லது பாரம்பரியம் அல்லது பரம்பரை ஆகியவற்றின் ஆதரவு இல்லாமல், தனது பக்தியை மட்டுமே அடிப்படையாகக் கொண்டு புனிதத்துவத்தை அடைந்த ஒரே பெண் வர்க்காரி துறவி ஆவார்.  

கன்கோபத்ராவின் வரலாறு பல நூற்றாண்டுகளாக கடந்து வந்த கதைகள் மூலம் அறியப்படுகிறது. இதில் உண்மையையும் புனைவுகளையும் பிரிப்பது கடினம். சாமா தேவதாசிக்கு இவர் பிறந்தது மற்றும் விதோபா கோவிலில் பீதரின் பாதுசா இவரைத் தேடியபோது இவர் இறந்தது பற்றிய பெரும்பாலான கணக்குகள் ஒப்புக்கொள்கின்றன. . இருப்பினும், சதாசிவ மலாகுஜர் (அவரது தந்தை என்று கூறப்படுபவர்) மற்றும் கௌசா பணிப்பெண் ஆகியோரின் கதாபாத்திரங்கள் எல்லா கணக்குகளிலும் இல்லை.  

### ஆரம்ப கால வாழ்க்கை
கன்கோத்ரா ஒரு பணக்கார தேவதாசியின் மகள் ஆவார், சாமா தேவதாசி பண்டரிபுரத்தின் பிரதான கோயிலுக்கு அருகிலுள்ள மங்கல்வேதா என்ற நகரில் வசித்து வந்தார். கன்கோபத்ரா தனது குழந்தைப் பருவத்தை தனது தாயின் அரண்மனை வீட்டில் கழித்தார். பல பணிப்பெண்கள் அங்கு பணியாற்றினாலும், இவரது தாயின் தொழில் காரணமாக, கன்கோபத்ராவின் சமூக அந்தஸ்து மிகவும் குறைவாக இருந்தது. கன்கோபத்ரா சிறுவயதிலிருந்தே நடனம் மற்றும் பாடலில் பயிற்சியில் ஈடுபட்டார். கன்கோபத்ராவைத் தவிர, வர்க்காரி புனிதர்களான சொகமேலா மற்றும் தமாஜி ஆகியோரின் பிறப்பிடமும் மங்கல்வேதாவாகும்.  

## பக்தி
கன்கோபத்ரா பல அபங்கங்களை இயற்றியதாக நம்பப்படுகிறது, ஆனால் பெரும்பாலானவை அவர் எழுதப்பட்ட வடிவத்தில் இல்லை: இவருடைய முப்பது அபங்கங்கள் அல்லது ஓவிஸ் மட்டுமே இன்று உயிர்வாழ்கின்றன. ​ இந்த வசனங்களில் பெரும்பாலானவை சுயசரிதை, பாத்தோஸின் ஒரு உறுப்புடன் உள்ளன. அவரது பாணி கவிதை சாதனங்களால் அலங்கரிக்கப்படாதது, புரிந்து கொள்ள எளிதானது மற்றும் வெளிப்பாட்டின் எளிமை என விவரிக்கப்படுகிறது. தேஷ்பாண்டேவின் கூற்றுப்படி, கன்கோபத்ராவின் கவிதை "தாழ்த்தப்பட்டோரின் விழிப்புணர்வையும்" மற்றும் பெண் படைப்பு வெளிப்பாட்டின் எழுச்சியையும் பிரதிபலிக்கிறது, இது வர்க்காரி பாரம்பரியத்தால் நடைமுறைப்படுத்தப்பட்ட பாலின சமத்துவ உணர்வால் பற்றவைக்கப்படுகிறது.  

கன்கோபத்ராவின் அபங்கங்கள் அவரது தொழிலுக்கும் வர்க்காரிகளின் புரவலர் தெய்வமான விட்டலர் மீதான பக்திக்கும் இடையிலான அவரது போராட்டத்தை அடிக்கடி சித்தரிக்கின்றன. விட்டலர் மீது ஆழ்ந்த அர்ப்பணிப்புள்ள ஒரு பெண்ணாக அவர் தன்னை முன்வைக்கிறார்.,மேலும் அவருடைய தொழிலின் தாங்கமுடியாத அடிமைத்தனத்திலிருந்து தன்னைக் காப்பாற்றும்படி விட்டலனிடம் மன்றாடுகிறாள்.
# சோகினி ரே


**சோகினி ரே** (Sohini Ray) (பிறப்பு: ஆகஸ்ட் 25, 1966) இவர் ஓர் பாரம்பரிய மணிப்புரி நடனக் கலைஞர் ஆவார். இவர் இந்தியாவில் இருந்து சென்று தற்போது அமெரிக்காவின் லாஸ் ஏஞ்சல்ஸில் வசிக்கும் ஒரு நடன-ஆராய்ச்சியாளரும் மற்றும் மானுடவியலாளருமாவார் .  

## ஆரம்ப கால வாழ்க்கை
குரு பிபின் சிங், தர்சனா ஜாவேரி மற்றும் கலாவதி தேவி ஆகியோரின் கீழ் கொல்கத்தாவின் மணிப்புரி நர்ததனாலயாவில் ஏழு வயதிலிருந்து ரே மணிப்பூரி நடனம் பயின்றார். இவர் தனது பதினொரு வயதில் குரு பிபின் சிங்குடன் தனது பதினான்கு வயதில் அரங்கேற்றத்தைத் துவக்கி தொழில் ரீதியாக செயல்படத் தொடங்கினார். இவர் பதினான்கு வயதிலிருந்தே குரு பிபின் சிங்கின் ஆராய்ச்சிக்கு உதவியாளராகவும் இருந்தார், மேலும் 1982 ஆம் ஆண்டில் இந்திய அரசின் கலாச்சார அமைச்சகத்திலிருந்து மணிப்புரி நடனத்தில் தேசிய உதவித்தொகையைப் பெற்றார். ஒரே நேரத்தில் கொல்கத்தாவின் நவீன உயர்நிலைப் பள்ளியில் இருந்து தனது பள்ளிப் படிப்பை முடித்தார். அங்கு இவர் பள்ளி விழாக்களிலும் நிகழ்ச்சிகளை நிகழ்த்தினார்.  

## கல்வி வாழ்க்கை
ரே தனது அறிவியலில் இளங்கலை மற்றும் முதுகலைப் பட்டங்களை முடித்துள்ளார். கொல்கத்தா பல்கலைக்கழகத்தில் மானுடவியலில் பட்டமும் பெற்றார். பின்னர், நடனத்தில் முதுகலை மற்றும் லாஸ் ஏஞ்சல்ஸில் உள்ள கலிபோர்னியா பல்கலைக்கழகத்தில் மானுடவியலில் முனைவர் (சனாமகிசம்) பட்டமும் பெற்றார். உலக மதங்களின் ஆய்வு மையம், ஹார்வர்ட் தெய்வீக பள்ளி மற்றும் கலிபோர்னியா பல்கலைக்கழகம், மனிதநேய ஆராய்ச்சி நிறுவனம், இர்வின், கலிபோர்னியா பல்கலைக்கழகம், ஆகியவற்றில் ஆசிரியராக இருந்தார். இவர் இர்வின், கலிபோர்னியா பல்கலைக்கழகம், சாண்டா பார்பரா கலிபோர்னியா பல்கலைக்கழகம், மற்றும் சாண்டா மோனிகா கல்லூரி ஆகியவற்றில் கற்பித்தவர் மற்றும் பல வெளியீடுகளைக் கொண்டுள்ளார்.  

## நடன வாழ்க்கை
சோகினி ரே தெற்கு கலிபோர்னியாவில் உள்ள மணிப்புரி நடன நிறுவனத்தின் நிறுவனர் மற்றும் கலை இயக்குநராக உள்ளார். பாரம்பரியாமான மணிப்புரி நடனத்தில் ஹராவ்-கும்மி: மணிப்பூரி நடனத்தில் மகிழ்ச்சியான கொண்டாட்டங்கள், கீதை-கோவிந்தா, கிருஷ்ணா-நிங்சிங்பா ஆகிய பல நடனங்களை ஐரோப்பா மற்றும் வட அமெரிக்கா மற்றும் இந்தியா போன்ற இடங்களில் நிகழ்த்தியுள்ளார். இதற்காக இவரே இயக்கி நடனமாடியுள்ளார்.  

## சாண்டா மோனிகா
சாண்டா மோனிகா கல்லூரி என்பது கலிபோர்னியாவில் அதிக மதிப்பீடு பெற்ற ஜூனியர் கல்லூரி ஆகும். இது கடந்த இருபது ஆண்டுகளாக மாநிலத்தில் மிக உயர்ந்த பரிமாற்ற வீதத்தை பராமரித்து வருகிறது. சோகினி ரே சாண்டா மோனிகா கல்லூரியில் முதல் மொழியியல் மானுடவியல் பாடத்திட்டத்தை நிறுவினார்.  

## கல்வி விருதுகள் மற்றும் சாதனைகள்
1988இல் இந்தியாவின் கொல்கொத்தா கல்கத்தா பல்கலைக்கழகம், ஜூபிலி பரிசு வழங்கியது. 1988 இந்தியாவின், கொல்கத்தா பல்கலைக்கழகத்திடமிருந்து தேசிய உதவித்தொகை கிடைத்தது. 2011இல் கொல்கத்தா பல்கலைக்கழகதிசினை வழங்கியது.  

## நடன விருதுகள் மற்றும் சாதனைகள்
1982-1986 முதல் இந்திய அரசிடமிருந்து தேசிய உதவித்தொகை பெற்றார்.  

2007இல் லெஸ்டர் ஹார்டன் விருதுக்கு பரிந்துரைக்கப்பட்டார்.  

2008இல் லெஸ்டர் ஹார்டன் விருது வெற்றியாளரானார்.  

2010இல் லெஸ்டர் ஹார்டன் விருதுக்கு மீண்டும் பரிந்துரைக்கப்பட்டார்.
# குருபுரம்

**கரியுகத்தில்** உள்ள ஸ்ரீ தத்தாத்ரேய தெய்வத்தின் முதல் அவதாரங்களாக<nowiki/>க் (அவதாரங்கள்) கருதப்படும் ஸ்ரீபாத் ஸ்ரீ **வல்லபாவுடன்** தொடர்புடைய தூய இடம் **குருபுரம்**. இக்கிராமம் இந்தியாவின் தெலுங்கானா மற்றும் கருநாடக மாநிலங்களின் எல்லையில் கிருட்டிணா ஆற்றின் கரையில் அமைந்துள்ளது. இக்கிராமம் குருவாபூர், குருகட்டா, குருகாடி, வல்லபபுரம் என்றும் அழைக்கப்படுகிறது.  

ஸ்ரீபாத் வல்லபா தனது வாழ்க்கையின் பெரும்பகுதி இங்கு தங்கியிருந்தார். குருபுரத்தின் மத இன்றியமையாமை *ஸ்ரீ குரு சரித்திரம், சிறீ தத்தாத்ரேயாவுடன் தொடர்புடைய பிற தூய நூல்களில் குறிப்பிடப்பட்டுள்ளது.* *ஸ்ரீபாத் வல்லபா இங்கு பல லீலாக்களை செய்தார்.* *குருச்சிரீதத்தைப் பொறுத்தவரை, குருபுரத்தைப் பார்வையிடும் மக்கள், எல்லா சிக்கல்களிலிருந்தும் விடுபட்டு ஆரோக்கியமான, வளமான வாழ்க்கையால் ஆசீர்வதிக்கப்படுவதாக நம்புகின்றனர்.*
# லிட்டில் வுமன் (2019 திரைப்படம்)



***லிட்டில் வுமன் (ஆங்கிலம்: Little Women)*** 2019 ஆம் ஆண்டில் வெளிவந்த அமெரிக்க வரலாற்று நாடகத் திரைப்படமாகும். கிரெட்டா கெர்விக் ஆல் இத்திரைப்படம் இயக்கப்பட்டது. இத்திரைப்படத்தில் சவொயிர்ஸ் ரோனன், எம்மா வாட்சன், புளாரன்சு புக், எலிசா சிகான்லென், லாரா டெம், டிமொதி சாலமேட், மெரில் ஸ்ட்ரீப், டிரேசி லெட்சு, பாப் ஓடன்கிர்க், சேம்சு நார்டன், லூயி கேர்ரல், மற்றும் கிறிசு கூப்பர் ஆகியோர் நடித்துள்ளனர்
# மேரேஜ் சுடோரி



***மேரேஜ் சுடோரி (ஆங்கிலம்: Marriage Story)*** 2019 இல் வெளிவந்த ஒரு நாடகத் திரைப்படமாகும். இத்திரைப்படம் நோவா பவும்பேக் ஆல் எழுதி, இயக்கி, தயாரிக்கப்பட்டது. ஸ்கார்லெட் ஜோஹான்சன் மற்றும் ஆடம் டிரைவர் முக்கிய கதாப்பாத்திரங்களிலும், லாரா டெர்ன், ஆலன் ஆல்டா, ரே லியோட்டா, சூலி ஹாகர்டி, மெர்ரிட் வீவர் ஆகியோர் துணை நடிகர் பாத்திரங்களில் நடித்துள்ளனர்.  

இத்திரைப்படம் நெற்ஃபிளிக்சு இல் திசம்பர் 6, 2019 இல் வெளியானது.
# பாரசைட்டு (2019 திரைப்படம்)



**பாரசைட்டு** (*Parasite*, ) 2019 ஆம் ஆண்டில் வெளிவந்த ஒரு தென்கொரிய நாடகத் திரைப்படமாகும். இத்திரைப்படம் பாங் சூன்-ஹோவினால் இயக்கப்பட்டது. இத்திரைப்படத்தில் ஒரு ஏழைக் குடும்பம் பணக்கார குடும்பம் ஒன்றை திட்டமிட்டு ஏமாற்றுகிறார்கள். 21 மே 2019 அன்று, 2019 கான் திரைப்பட விழாவில் இத்திரைப்படம் வெளியிடப்பட்டது. சிறிது காலத்திலேயே உலகப்புகழ் பெற்றது.  

இத்திரைப்படம் 92ஆவது அகாதமி விருதுகள் விழாவில் நான்கு விருதுகளை வென்றது. அவை, சிறந்த திரைப்படம், சிறந்த இயக்குநர், சிறந்த திரைக்கதை - அசல் மற்றும் சிறந்த சர்வதேசத் திரைப்படம். அகாதமி விருதுகளை வென்ற முதல் தென்கொரியத் திரைப்படமாகும். ஆங்கிலம்-அல்லாத திரைப்படம் சிறந்த திரைப்படத்திற்கான அகாதமி விருதினை வென்ற முதல் திரைப்படமும் இதுவே.
# ஆடம் மெக்கே



**ஆடம் மெக்கே** (பிறப்பு: ஏப்ரல் 17, 1968) என்பவர் அமெரிக்க நாட்டு நடிகர், திரைப்பட இயக்குநர், நகைச்சுவையாளர், திரைக்கதை ஆசிரியர், தயாரிப்பாளர் ஆவார். இவர் 1990 களில் என்பிசி தொலைக்காட்சியில் 'சாட்டர்டே நைட் லைவ்' என்ற நகைச்சுவை நிகழ்ச்சி மூலம் தனது திரைத்துறை வாழ்க்கையைத் தொடங்கினார். இந்த நிகழ்ச்சியில் இரண்டு பருவங்களுக்கு தலைமை எழுத்தாளராக பணிபுரிந்தார்.  

இவர் இயக்கிய முதல் படம் 'தி பிக் ஷார்ட்' ஆகும். இந்த படத்திற்காக, இவர் இரண்டு அகாதமி விருதுகளின் பிரிவில் சிறந்த இயக்குநர் மற்றும் சிறந்த தழுவல் திரைக்கதை (இணை எழுத்தாளர் சார்லஸ் ராண்டால்ஃப் உடன்) மற்றும் இரண்டு பிரித்தானிய அகாடமி திரைப்பட விருதுககளில், சிறந்த இயக்குநர் மற்றும் சிறந்த தழுவல் திரைக்கதை உட்பட பல விருதுகளுக்கு பரிந்துரைக்கப்பட்டார்.  

## திரைப்படங்கள்
- ஆண்ட்-மேன்
- கெட் காட்
# ஜே. ஜே. ஏபிரகாம்சு



**ஜெப்ரி ஜேகப் ஏபிரகாம்சு (ஆங்கிலம்: Jeffrey Jacob Abrams)** (பிறப்பு: சூன் 27, 1966) அமெரிக்க திரைப்படத் தயாரிப்பாளர் மற்றும் இயக்குநர் ஆவார். பல்வேறு ஆக்சன், நாடகம், மற்றும் அறிபுனைத் திரைப்படங்களை இயக்கியுள்ளார்.  

## தொலைக்காட்சித் தொடர்கள்
இவர் தயாரித்த தொலைக்காட்சித் தொடர்களில் சில,  
- லாஸ்ட்
- பெர்சன் ஆப் இன்ட்ரெஸ்ட்
- ஆல்மோஸ்ட் கியூமன்
# டாக்டர் நாகரத்தினம் பொறியியல் கல்லூரி


**டாக்டர் நாகரத்தினம் பொறியியல் கல்லூரி** 2009 ஆம் ஆண்டில் தொடங்கப்பட்டது. இக்கல்லூரி சென்னை அண்ணா பல்கலைக்கழகத்துடன் இணைக்கப்பட்டு தமிழ்நாடு அரசால் அங்கீகரிக்கப்பட்டது.தொழில்நுட்ப கல்விக்கான அகில இந்திய கவுன்சில் (AICTE) யிருந்தும் இக்கல்லூரி அங்கீகாரம் பெற்றது.  
## இடம்
நந்தகவுண்டம்பாளையம், மின்னக்கல் அஞ்சல் , மல்லூர் (வழி), ராசிபுரம் வட்டம், நாமக்கல் மாவட்டத்தில் அமைந்துள்ளது  
## படிப்புகள்
இக்கல்லூரியில் கணினி அறிவியல் மற்றும் பொறியியல், மின்னணுவியல் மற்றும் தொடர்பு பொறியியல், இயந்திர பொறியியல், இளங்கலை தகவல் தொழில்நுட்பம் என பல பிரிவுகளில் பயிற்சி வழங்கப்பட்டு வருகின்றன.  
## வசதிகள்
இந்த கல்லூரி உள்கட்டமைப்பு வசதிகள், வகுப்பறைகள், ஆய்வகங்கள், விளையாட்டு மைதானங்கள் மற்றும் நூலகத்துடன் செயல்பட்டு வருகிறது.
# சுபிக்ஷா

**சுபிக்‌ஷா** ஒரு இந்திய சங்கிலித் தொடர் சில்லறை விற்பனை கடைகள் ஆகும். இது 1600 விற்பனை நிலையங்களை கொண்டு இயங்கி வந்தது. மளிகை பொருட்கள், பழங்கள், காய்கறிகள், மருந்துகள் மற்றும் தொலைப்பேசிகளும் விற்பனை செய்து வந்தது. இது 1997 இல் செயல்படத் தொடங்கியது, 2009 ஆம் ஆண்டில் நிதி முறைகேடு மற்றும் கடுமையான பண நெருக்கடி காரணமாக மூடப்பட்டது.  

ஆர் சுப்பிரமணியன் என்பவருக்கு சொந்தமான இந்த நிறுவனம் முன்னர் விஸ்வபிரியா நிதி சேவைகள் மற்றும் பத்திரங்கள் லிமிடெட் என்ற பெயரில் அழைக்கப்பட்டது. நிலையான வைப்புத்தொகை மற்றும் கடன் பத்திரங்கள் உள்ளிட்ட பல்வேறு திட்டங்களின் கீழ் ஆர் சுப்பிரமணியன் பொதுமக்களிடமிருந்து பணம் சேகரித்ததாக விசாரணையாளர்கள் தெரிவித்தனர். தனது படிப்புக்குப் பிறகு சிட்டி வங்கியில் சேர்ந்தார், ஆனால் 15 நாட்களுக்குள் விலகினார். பின்னர் அவர் ராயல் என்ஃபீல்டில் சேர்ந்தார், ஆனால் தனது சொந்தமாக தொழில் தொடங்கும் முயற்சியல் இரண்டு ஆண்டுகளுக்குப் பிறகு விலகினார். அவரது முதல் முயற்சி விஸ்வபிரியா என்ற பெயரில் நிதி சேவை மையத்தை நிறுவினார். இந்நிதி நிறுவனத்தின் மூலம் கிடைக்கப்பெற்ற நிதியின் மூலம் சுபிக்ஷா என்ற சங்கித்தொடர் சில்லறை வணிக கடைகளை தொடங்கினார்.  

பெப்ரவரி 11, 2009 இல் இந்த நிறுவனம் தனது 1500 கிளைகளை மே 2009 இல் சேவைகளை நிறுத்தப் போவதாக அறிவித்தது.
# பானு சிறீ மகேரா



**பானு சிறீ மகேரா** என்பவர் தமிழ், தெலுங்கு மற்றும் பஞ்சாபி மொழி திரைப்படங்களில் நடித்துள்ள நடிகை ஆவார்.  

## திரையுலக வாழ்க்கை

பானு அமிருதசரசு, பஞ்சாப் இடத்தை சேர்ந்தவர். தேராதூன், உத்தராகண்டம் எனுமிடத்தில் பள்ளி படிப்பை முடித்தார். பிறகு மும்பை, மகாராட்டிரம் எனுமிடத்தில் குடிபெயர்ந்தனர். வடிவழகு துறையில் பட்டையபடிப்பினை முடித்தார். தன்னுடைய திரை வாழ்க்கையை விளம்பரங்களில் மாடலாக நடிப்பிலிருந்து தொடங்கினார்.  

குணசேகர் எனும் இயக்குனரின் தெலுங்குத் திரைப்படமான *வருடு* என்பதில் முதலில் நடித்தார். இத்திரைப்படத்தில் அல்லு அர்ஜுன் மற்றும் ஆர்யா ஆகியோர் நடித்திருந்தனர்.  

இத்திரைப்படத்தில் அல்லு அர்ஜுன் திருமணம் செய்து கொள்வார். ஆனால் முகத்தினை மட்டும் பார்த்த நிலையில் ஆர்யா பானுவை கடத்திச்சென்றுவிடுவார். இக்கதையின் மையமாக பானுவின் கதாப்பாத்திரம் அமைந்தது.  

## ஆதாரங்கள்
# உதயன் (திரைப்படம்)


***உதயன்*** 2011 இல் வெளிவந்த தமிழ்த் திரைப்படமாகும். இதில் அருள்நிதி, பிரணிதா சுபாஷ் சந்தானம் ஆகியோர் முக்கிய கதாபாத்திரங்களில் நடித்திருக்கின்றனர். 29 ஜூன் 2011 இல் இப்படம் திரையரங்கு வந்தது.  

## நடிகர்கள்

- அருள்நிதி
- பிரணிதா சுபாஷ்
- சந்தானம் (நடிகர்)
- ஆஷிஷ் வித்யார்த்தி
- பு. ரவிசங்கர்
- பானு சிறீ மகேரா
- மனோபாலா
- பாண்டு
- சுவாமிநாதன்
- சிங்கமுத்து
- கிருஷ்ணமூர்த்தி
- பவா லட்சுமணன்
- சிறீரஞ்சனி
- வத்சலா ராஜகோபால்
- டெபி துத்தா குத்தாட்டப் பாடல் நடிகை

## ஆதாரங்கள்
# பாண்டிய வேளாளர்



**பாண்டிய வேளாளர்** (*Pandiya Vellalar*) இனமானது தமிழைத் தாய்மொழியாகக் கொண்ட சமூகங்களுள், பாண்டிய நாட்டில் வெள்ளாளர்கள் தங்களை பாண்டிய வேளாளர்கள் என்று அழைத்துக் கொண்டனர்.  சோழநாட்டில் சோழிய வேளாளர் மற்றும் சேரநாட்டில் சேரகுல வேளாளர் போன்று பாண்டிய நாட்டில் பாண்டிய வேளாளர்கள்.  இவர்கள் பிள்ளை பட்டம் கொண்டவர்கள்.  

பாண்டிய வேளாளர்களுக்கு மூன்று துணை சாதிகள் உண்டு: கொடிகால் வேளாளர்,காரைக்காட்டு வேளாளர் மற்றும் மலைக்குத்தி வேளாளர் ஆவர்.  

## பாண்டிய வெள்ளாளர் கோத்திரங்கள்
பாண்டிய வேளாளர் கோத்திரங்கள்  

1. சூலூரான் கூட்டம்
1. தாசர்கிழவன் கூட்டம்
1. படுவலை கூட்டம்
1. சங்குப்பிள்ளை கூட்டம்
1. பிரம்மன் கூட்டம்
1. ஆவுடையார் கூட்டம்
1. சித்தூரான் கூட்டம்
1. பருத்தியூரார் கூட்டம்
1. மைவாடியான் கூட்டம்
1. ஆண்டி கூட்டம்
1. சோனக்கவுண்டர் கூட்டம்
1. முழிச்சான் கூட்டம்
1. வரகிணத்தார் கூட்டம்
1. மடத்துக் குளத்தார் கூட்டம் (எ) மூட்டை தூக்கியா கூட்டம்
1. மாலையம்மா கூட்டம்
1. குப்பைமேட்டார் கூட்டம்
1. பவளக்கொடி கூட்டம்
1. குளத்தூரர் கூட்டம்
1. ஈஸ்வரன் கூட்டம்
1. சுங்கக்காரர் கூட்டம்
1. ஒணக்கண் தலையாரி கூட்டம்
1. தெற்கத்தியான் கூட்டம்
1. கீரனூரார் கூட்டம்
1. மாரியாத்தா கூட்டம்
1. முத்தாலம் கூட்டம்
1. கலிபோகத்தார் கூட்டம்
1. ஈஸ்வரி கூட்டம்
1. செம்பருத்தியான் கூட்டம்

(மேலே உள்ள 28 கூட்டங்களும் கொங்கு மண்டலத்தை அடிப்படையாகக் கொண்ட பாண்டிய வேளாளர்கள் ஆவர்.)  

கீழே வரும் கூட்டங்கள் பாண்டிய மண்டலத்தை சார்ந்த பாண்டிய வேளாளர்களின் கூட்டங்கள் ஆகும்.  

1. மணியக்காரர் கூட்டம் (குறுநில மன்னர் சங்கு பிள்ளை வகையிறா)
1. குடல் கூட்டம்
1. கோழிவளத்தான் கூட்டம்
# கொள்ளைக்காரன் மகன்

***கொள்ளைக்காரன் மகன்*** 1968 ஆம் ஆண்டு வெளியான ஒரு இந்திய மொழிமாற்றுத் தமிழ்த் திரைப்படமாகும்.  

பெத்தட ஹுலி என்ற தலைப்பில் 1965 ஆம் ஆண்டு வெளியான கன்னடப்படத்தின் தமிழாக்கமே இத்திரைப்படமாகும். ஏ. வி. சேஷகிரி ராவ் இயக்கத்தில் வெளியான இத்திரைப்படத்தில் ராஜ்குமார், கே. எஸ். அஸ்வத், ஜெயந்தி, எம். பி. சங்கர், உதயகுமார் ஆகியோர் நடித்திருந்தனர். டி. ஜி. லிங்கப்பா இசையமைத்த இத்திரைப்படத்தின் கதை, வசனம் பாடல்களை கே. தேவநாராயணன் எழுதியிருந்தார்.
# பாடகன்



***பாடகன்*** (*Paadagan*) 1983 ஆம் ஆண்டு தமிழில் வெளிவந்த திரைப்படமாகும். இந்த திரைப்படமானது இந்தி மொழியில் வெளிவந்த சணம் தெரி கசம் (Sanam Teri Kasam) என்ற திரைப்படத்தின் தமிழ் மொழிமாற்றுத் திரைப்படம் ஆகும். *நரேந்திர பேடி* இயக்கத்தில் வெளிவந்த இத்திரைப்படத்தில் கமல்ஹாசன், ரீனா ராய் மற்றும் பலர் நடித்திருந்தனர். சணம் தெரி கசம் இந்தியில் 175 நாட்கள் மேல் ஓடிய வெற்றி திரைப்படமாகும்.  

## நடிகர்கள்
- கமல்ஹாசன்
- ரீனா ராய்
# சிறீரஞ்சனி (தமிழ் நடிகை)



**சிறீரஞ்சனி** (பிறப்பு ஜூன் 1, 1971) என்பவர் தமிழ் திரையுலக நடிகை ஆவார். இவர் குணச்சித்திர வேடங்களில் நடித்துள்ளார்.  

## திரை வாழ்க்கை
பாலச்சந்தர் இயக்கத்தில் காசலளவு நேசம் என்ற தொலைக்காட்சி தொடரில் அறிமுகம் ஆனார். 2000 இல் அலைபாயுதே என்ற படத்தில் மாதவனின் தங்கையாக நடித்தார். சங்கரின் *'அந்நியன் (திரைப்படம்)* (2005) திரைப்படத்தில் நடித்தார்.செப்டம்பர் 2013 வரை 54 படங்களில் நடித்துள்ளார்.  

## குறிப்பிடத்தக்க படங்கள்

| ஆண்டு | தலைப்பு | கதாப்பாத்திரம் | குறிப்பு |
| --- | --- | --- | --- |
| 2000 | *அலைபாயுதே* | கார்த்திக்கின் உறவினர் |  |
| 2004 | *செல்லமே* | ரகுநாதன் சகோதரி |  |
| 2005 | *அந்நியன் (திரைப்படம்)* | நந்தினி அம்மா |  |
| *பிரியசகி* | சக்தியின் அண்ணி |  |  |
| *ஏபிசிடி* | சர்ச் தாய் |  |  |
| 2006 | *திமிரு* | Srimathy's mother |  |
| 2007 | *போக்கிரி (திரைப்படம்)* | லட்சுமி |  |
| *மொழி (திரைப்படம்)* | அனந்தகிருஷ்ணன் மனைவி |  |  |
| *தொட்டால் பூ மலரும்* | ரவியின் தாய் |  |  |
| 2008 | *அபியும் நானும் (திரைப்படம்)* | மோகனின் மனைவி |  |
| *பிரிவோம் சந்திப்போம்* | இராமலிங்கத்தின் மனைவி |  |  |
| 2009 | *சர்வம் (திரைப்படம்)* | சந்தியாவின் தாய் |  |
| 2010 | *கலீஜா* | அனுஷ்காவின் தாய் |  |
| 2011 | *அப்பாவி* | பாரதியின் தாய் |  |
| *மாப்பிள்ளை (2011 திரைப்படம்)* | சரவணனின் தாய் |  |  |
| *சபாஷ் சரியான போட்டி* |  |  |  |
| *காதலில் சொதப்புவது எப்படி (திரைப்படம்)* | அருனின் தாய் |  |  |
| *லவ் பேலியர்* | தெலுங்குத் திரைப்படம் |  |  |
| *நீ தானே என் பொன்வசந்தம் (திரைப்படம்)* | நித்யாவின் தாய் |  |  |
| 2013 | *வத்திக்குச்சி (திரைப்படம்)* | லீனாவின் தாய் |  |
| *என்றென்றும் புன்னகை* | பிரியாவின் தாய் |  |  |
| *தீயா வேலை செய்யணும் குமாரு* | சஞ்சனாவின் தாய் |  |  |
| *சிங்கம் 2 (திரைப்படம்)* | சத்யாவின் தாய் |  |  |
| *எதிர்நீச்சல் (2013 திரைப்படம்)* |  |  |  |
| *வருத்தப்படாத வாலிபர் சங்கம் (திரைப்படம்)* | தனலட்சுமி |  |  |
| *ஆல் இன் ஆல் அழகு ராஜா* | சித்ரா தேவி பிரியாவின் தாய் |  |  |
| 2014 | *நிமிர்ந்து நில் (2014 திரைப்படம்)* | பூமாரி தாய் |  |
| *ஒரு கன்னியும் மூணு களவாணிகளும்* | பொன்னம்மா |  |  |
| *நீ எங்கே என் அன்பே* |  |  |  |
| *நண்பேன்டா (திரைப்படம்)* | சத்யாவின் தாய் |  |  |
| *உயிருக்கு உயிராக* |  |  |  |
| *வன்மம் (திரைப்படம்)* | நிலா |  |  |
| 2016 | *பெங்களூர் நாட்கள்* | திவ்யாவின் தாய் |  |
| *ஆகம்* |  |  |  |
| *வாலிப ராஜா* | கார்த்தியின் தாய் |  |  |
| *உன்னோடு கா* |  |  |  |
| *பிரம்மோற்சவம்* | காசியின் தாய் |  |  |
| *றெக்க (திரைப்படம்)* | சிவாவின் தாய் |  |  |
| *கவலை வேண்டாம்* | அர்ஜூனின் தாய் |  |  |
| 2017 | *வைகை எக்ஸ்பிரஸ்* |  |  |
| 2018 | *மணியார் குடும்பம்* |  |  |
| *சீமராஜா (2018 திரைப்படம்)* | சீமராஜா தாய் |  |  |
| *சிலுக்குவார்ப்பட்டி சிங்கம்* | ராஜி தாய் |  |  |
| *அடங்க மறு* | சுபாஸ் தாய் |  |  |
| 2019 | *ஹவுஸ் ஓனர்* | ராதா |  |
| *ஆடை* | லட்சுமி |  |  |
| *சிக்சர்* | ஆதியின் தாய் |  |  |
| *சங்கதமிழன்* | தேன்மொழியின் தாய் |  |  |
| 2020 | *Nadodigal 2* |  |  |
| *கர்ஜனை* | தாமதம் |  |  |

## ஆதாரங்கள்
# இன்பதாகம்



***இன்பதாகம்*** 1979 ஆம் ஆண்டு தமிழில் வெளிவந்த திரைப்படமாகும். *ஐ. வி. சசி* இயக்கத்தில் வெளிவந்த இத்திரைப்படத்தில் கமல்ஹாசன், மது, ஷீலா மற்றும் பலர் நடித்திருந்தனர். இந்த திரைப்படமானது மலையாள மொழியில் வெளிவந்த *ஏட்டா (Eeta)* என்ற திரைப்படத்தின் தமிழ் மொழிமாற்றத் திரைப்படம் ஆகும். இப்படத்திற்காக மலையாளத்தில் சிறந்த நடிகர் மற்றும் சிறந்த இயக்குநர்கான பிலிம் பேர் விருதுகளை கமல்ஹாசன் மற்றும் ஐ. வி. சசி வென்றனர்.  

## நடிகர்கள்
- கமல்ஹாசன்
- மது
- ஷீலா
- சீமா
- எம். ஜி. சோமன்
- ஜோஸ் பிரகாஷ்
- சங்கரடி
# டால்பி திரையரங்கம்



**டால்பி திரையரங்கம்** (ஆங்கிலம்: The **Dolby Theatre**) (முன்னர் **கோடாக் திரையரங்கம்**) ஹாலிவுட் மாவட்டம், லாஸ் ஏஞ்சலஸ் இல் உள்ள ஒரு திரையரங்கம் ஆகும். நவம்பர் 9, 2001 அன்று திறக்கப்பட்டதில் இருந்து அகாதமி விருதுகள் ஒவ்வொரு ஆண்டும் இங்கு நடத்தப்படுகின்றது.
# பாங் சூன்-ஹோ


**பான் சூன்-கோ (ஆங்கிலம்: Bong Joon-ho)** (, ; பிறப்பு: செப்டம்பர் 14, 1969) ஒரு தென் கொரிய இயக்குநர் மற்றும் திரைக்கதை ஆசிரியர் ஆவார். *மெமரீசு ஆப் மர்டரர்* (2003) திரைப்படத்திற்காக உலகப் புகழ் பெற்றார். இவர் இயக்கி, எழுதி, தயாரித்த *பாரசைட்டு* திரைப்படத்திற்காக 4 அகாதமி விருதுகளை வென்றார்.
# டாட் பிலிப்சு



**டாட் பிலிப்சு** (பிறப்பு: 20 திசம்பர் 1970) என்பவர் அமெரிக்க நாட்டு திரைப்பட திரைப்பட இயக்குநர், திரைக்கதை ஆசிரியர் மற்றும் திரைப்படத் தயாரிப்பாளர் ஆவார். இவர் 1993 இல் திரைப்பட இயக்குநராக தனது திரைப்படத்துறை வாழ்க்கையைத் தொடங்கினார்.  

இவர் 2019 ஆம் ஆண்டில், இதே பெயரில் டிசி காமிக்ஸ் கதாபாத்திரத்தை அடிப்படையாகக் கொண்ட ஜோக்கர் என்ற உளவியல் திரில்லர் திரைப்படத்தை இவர் இணைந்து எழுதி இயக்கினார், இது 76 வது வெனிஸ் சர்வதேச திரைப்பட விழாவில் திரையிடப்பட்டது, அங்கு இந்த படம் சிறந்த பரிசான கோல்டன் லயன் விருதை பெற்றது. அத்துடன் ஜோக்கர் திரைப்படத்தில் இவருடன் இணை எழுத்தாளராக பணியாற்றிய ஸ்காட் சில்வருடன் இணைந்து சிறந்த படம், சிறந்த இயக்குநர் மற்றும் சிறந்த தழுவல் திரைக்கதை ஆகியவற்றிற்காக மூன்று அகாதமி விருதுகள் பரிந்துரைகளைப் பெற்றார்.  

## திரைப்படங்கள்
| ஆண்டு | திரைப்படம் | இயக்குநர் | ஏழுத்தாளர் | தயாரிப்பாளர் |
| --- | --- | --- | --- | --- |
| 2000 | ரோடு டிரிப் |  |  |  |
| 2003 | ஓல்டு ஸ்கூல் |  |  |  |
| 2004 | ஸ்டார்ஸ்கை & ஹச் |  |  |  |
| 2006 | ஆல் த கிங்ஸ் மென் |  |  |  |
| ஸ்கூல் பார் ஸ்கவுண்டிரெல்ஸ் |  |  |  |  |
| போராட் |  |  |  |  |
| 2009 | தி ஹேங்க் ஓவர் |  |  |  |
| 2010 | டியூ டேட் |  |  |  |
| 2011 | ஹேங்க் ஓவர் 2 |  |  |  |
| 2012 | பிராஜக்டு எக்சு |  |  |  |
| 2013 | ஹேங்க் ஓவர் 3 |  |  |  |
| 2016 | வார் டாக்சு |  |  |  |
| 2018 | எ ஸ்டார் இசு பார்ன் |  |  |  |
| 2019 | ஜோக்கர் | } |  |  |
# மேரி லூ மெக்டொனால்ட்



**மேரி லூயிஸ் மெக்டொனால்ட்** (பிறப்பு 1 மே 1969) என்பவர் ஐரிய அரசியல்வாதி ஆவார், இவர் பிப்ரவரி 2018 முதல் சின் பெயின் கட்சியின் தலைவராக செயல்பட்டு வருகிறார். இவர் 2011 பொதுத் தேர்தலில் இருந்து டப்ளின் மத்திய தொகுதியின் நாடாளுமன்ற மக்களவை உறுப்பினராக (டீச்ச்டா டெலா/டீ.டி) பணியாற்றி வருகிறார். தலைவராகும் முன்னர் 2009 முதல் 2018 வரை சின் பெயின் கட்சியின் துணைத் தலைவராகவும், 2004 முதல் 2009 வரை டப்ளின் தொகுதிக்கான ஐரோப்பிய நாடாளுமன்ற உறுப்பினராகவும் (எம்இபி) பணியாற்றினார்.  

10 பிப்ரவரி 2018 அன்று, டப்ளினில் நடந்த ஒரு சிறப்பு கட்சி மாநாட்டிற்குப் பிறகு மெக்டொனால்ட் நீண்டகால கட்சித் தலைவர் ஜெர்ரி ஆடம்ஸை வென்று தலைவரானார்.
# து. அ. கோபிநாத ராவ்



**து. அ. கோபிநாத ராவ்** (பிறப்பு - 1872) துறையூரில் ஸ்ரீரஜ்க்ஷேத்திரத்தில் வந்து வசித்த மகாராஷ்டிர மாத்துவ பிராமணரது குடும்பத்தில் பிறந்தார். திருச்சிராப்பள்ளியுள்ள ஆங்கில கல்லூரியில் இளங்கலைப் படித்து 1899 ஆம் ஆண்டு வேதியிலில் முதுகலைப் பெற்றார். இவர் "சோழவமிச சரித்திரச் சுருக்கம்" என்னும் நூலை எழுதினார்.
# வார்ப்புரு:Age in years, months, weeks and days/doc



This template returns the number of months, weeks and days that have elapsed between two dates.  

## Usage

<code> |month1 = |day1 = |year1 = |month2 = |day2 = | year2 = }}</code>  

Note that all parameters default to the current date, so for example, the second set of parameters can be out to calculate elapsed time since a past date:  
- <code>Age in years, months, weeks and days |month1 = 1 |day1 = 1 |year1 = 1 }}</code> →

Or simply, using the simpler parameter names, compatible with :  
- <code>Age in years, months, weeks and days |month = 1 |day = 1 |year = 1 }}</code> →

Alternatively, the first set of parameters can be out to get the time until a future date, such as the next :  
- <code>Age in years, months, weeks and days |month2 = 1 |day2 = 15 |year2 = }}</code> →
# வார்ப்புரு:Age in years, months, weeks and days/testcases



| 2011-01-27 | default (today) |  |  |
| --- | --- | --- | --- |
| 2011-01-27 | 2011-12-27 | Only nonzero compoments of the age are displayed |  |
| 2011-01-01 | 2011-02-08 | "and" is placed correctly before the last nonzero component | } |
# ரோகிணி பாட்


ரோகினி ஜெய்ப்பூர் மற்றும் லக்னோ கரானாக்களில் கதக் பயின்றார். இவர் நடன அமைப்புகளில் ஒரு பெரிய சொல்வங்கியை உருவாக்கினார். அங்கு இவர் *அபிநயத்துக்கு* செய்முறை சார்ந்த பகுப்பாய்வு மற்றும் புதுமையான அணுகுமுறைகளை பயன்படுத்தினார். இந்துஸ்தானி செவ்வியல் இசையில் இவருக்கு இருந்த அறிவு காரணமாக, இவர் தனது நடன படைப்புகளுக்கு அவ்வப்போது இசையமைத்தார். விமர்சகர் சுனில் கோத்தாரி கூறுகையில், விஜய மேத்தா இயக்கிய *சகுந்தலாவுக்கான* இவரது நடன அமைப்பு குறிப்பிடத்தக்கது. காளிதாசரின் *ருது சம்ஹாரம்* மற்றும் இருக்கு வேதத்தைச் சேர்ந்த உஸ்பா சுக்தா போன்றவற்றிற்கு இவர் அமைத்த நடன அசைவுகள் நன்கு பாராட்டப்பட்டன.  

## ஆய்வுகள்
பட் பீகாரின், பட்னாவில் பிறந்தார், ஆனால் இவர் தனது பள்ளி மற்றும் கல்லூரிப் படிப்பை புனேவில் முடித்தார். இவர் ஒரு நடுத்தர வர்க்க கர்ஹடே பிராமண குடும்பத்திலிருந்து வந்தவர். ரோஹினி ஆரம்பத்தில் குரு பார்வதி குமாரிடம் பரதநாட்டியத்தில் பயிற்சி பெற்றார். இவர் 1946 இல் பெர்குசன் கல்லூரியில் கலைகளில் பட்டம் பெற்றார். அதே ஆண்டு ஜெய்ப்பூர் கரானாவின் சோஹன்லாலிடம் கதக் கற்கத் தொடங்கினார். ஆகியோரிடமிருந்து இந்துஸ்தானி இசையையும் கற்றுக் கொண்டார், மேலும் கதக்கில் முனைவர் பட்டம் பெற்றார்.  

## தொழில்
இவர் தனது கற்றல், அறிவுத்திரம், புவியியல், போன்ற பல்வேறு சூழ்நிலைகளின் காரணமாக, கதக்கில் சுதந்திரமாக பரிசோதனை முயற்சிகளைச் செய்ய தனது இசை மற்றும் அறிவுத்திரத்தைப் பயன்படுத்தினார். இவர் 1947 இல் புனேயில் நிருத்யபாரதி கதக் நடன அகாதமியை நிறுவினார். கடந்த ஆறு தசாப்தங்களாக இவர் தனது அகாதமியிலிருந்து நூற்றுக்கணக்கான நடனக் கலைஞர்களுக்கு பயிற்சி அளித்துள்ளார். மகாராஷ்டிராவின் நடுத்தர வர்க்க குடும்பங்களிடையே கதக் நடனத்தை பிரபலப்படுத்தினார்.  

1952 ஆம் ஆண்டில், இவர் இந்திய கலாச்சார தூதுக்குழுவின் உறுப்பினராக சீனத்திற்கு பயணம் மேற்கொண்டார். இந்த பயணத்தில் இந்திய நடனங்கள் மற்றும் நாடகம் தொடர்பான பழைய நூல்களைப் படிப்பதற்கான ஒரு வாய்ப்பாக இருந்தது. இது இவரது நுட்பத்தை செம்மைப்படுத்தியது. ரோகினி டெல்லி கதக் கேந்திர மாணவர்களின் தேர்வாளராகவும் பணியாற்றினார், இருப்பினும் அதன் பாடத்திட்டத்தை இவர் ஒருபோதும் ஏற்றுக்கொள்ளவில்லை.  

ரோகிணி பாட் மராத்தியில் இவரின் சுயசரிதை உள்ளிட்ட பல நூல்களை எழுதியுள்ளார், அவை இசடோரா டங்கனின் சுயசரிதையின் மொழிபெயர்பான *மஜி நிருத்யசதானா*, மற்றும் இசை மற்றும் நடனம் தொடர்பான சமஸ்கிருத கையேட்டின் திருத்தப்பட்ட பதிப்பான, *கதயா* *தர்பனா தீபிகா* என்று அழைக்கப்படும் *அபிநய தர்பனா* போன்ற நூல்கள் ஆகும். இந்த புராதன புத்தகத்தை ரோகினி தனது பல நடன அமைப்பு மற்றும் படைப்புத் திட்டங்களுக்கு அடிப்படையாகக் கொண்டார். கதக் குறித்து ஏராளமான பக்கங்களை எழுதியுள்ளார். மேலும் ரோகினி கதக்கின் *அபிநயா* மற்றும் பரதநாட்டியத்தில் கலாநிதி நாராயணன் குறித்து ஒரு ஒப்பாய்வை மேற்கொண்டார். இவர் மற்றொரு முக்கியமான கதக் ஆளுமையான ரெபா வித்யார்த்தியின் நெருங்கிய நண்பராக இருந்தார்.  

## இறப்பு
பாட் 2008 அக்டோபர் 10 அன்று தனது 83 வது வயதில் மகாராஷ்டிராவின் புனேவில் இறந்தார். அவரது மருமகளும் சீடருமான ஷாமா பாட் கருத்துப்படி, ரோகினி பாட் கடந்த ஐந்து ஆண்டுகளாக நடுக்கவாத நோயால் அவதிப்பட்டு வந்து, நோயால் உடலில் ஏற்பட்ட சிக்கல்களால் இறந்தார்.  

## விருதுகள்
- 1977: மாநில அரசின் மகாராஷ்டிர ராஜ்ய புராஸ்கர்
- 1979: சங்கீத நாடக அகாதமி விருது
- 1990: மகாராஷ்டிர கௌரவ் புராஸ்கர்
- 2001: காளிதாஸ் சம்மன் விருது
- 2006: சங்கீத நாடக அகாதமி கூட்டாளர்
- 2007: புதுடெல்லியின் சங்க நாடக அகாதமியிலிருந்து அகாடமி ரத்னா விருது
# ஆற்காடு தனகோடி முதலியார்

**இராவ் பகதூர் தனகோடி முதலியார்** அல்லது **ஆற்காடு தனகோடி முதலியார்** (*Arcot Dhanakoti Mudaliar*; பிறப்பு: 1852) 19 ஆம் நூற்றாண்டின் பிற்பகுதியில் சென்னை மாகாணத்தில் இருந்த ஒரு ஜமீந்தாரும், அறப்பணி செய்தவரும், தொழிலதிபரும் ஆவார்.  

## வாழ்க்கைக் குறிப்பு
இவர் 1852 ஆம் ஆண்டில் ஒரு செல்வந்தக் குடும்பத்தில் பிறந்தார். உள்ளூரில் ஆதிக்கம் செலுத்தும் மற்றும் மிகப்பெரிய நில உரிமையாளர்களான வன்னியர் குலத்தைச் சேர்ந்தவர். இவர் இராணுவ மற்றும் இரயில்வே ஒப்பந்தத்தில் ஈடுபட்டார். இது சென்னை சென்னை நகரத்தில் ஒரு ஒப்பந்த பேரரசராக இவரை வளர்த்தது. 1885 இல் பெருநகர சென்னை மாநகராட்சி உறுப்பினராகவும் இருந்தார். இவரது மருமகன் ஏ. தங்கவேலு நாயக்கரும் ஒரு ஒப்பந்தக்காரராக இருந்தார். மேலும் பிற காரணங்களுக்காகவும் பல பங்களிப்புகளைச் செய்துள்ளார்.  

## மற்ற நடவடிக்கைகள்
முதலியார் ஞான சமாஜ அமைப்பின் உறுப்பினராக இருந்தார். இது ஒரு கருநாடக இசை சபையாகும். இது சென்னையில் உள்ள மற்ற சபைகளின் தாயாகவும் கருதப்படுகிறது. இவர் சர் பிட்டி தியாகராய செட்டியாருடன் சேர்ந்தார். விக்டோரியா தொழில்நுட்ப நிறுவனத்தின் முதல் நிர்வாகிகளில் ஒருவராகவும் இருந்தார்.
# அலெக்சாண்டர் டெசுபிளாத்


**அலெக்சாண்டர் மிகேல் ஜெரார்டு டெசுபிளாத் ** (; பிறப்பு 23 ஆகத்து 1961) ஒரு பிரெஞ்சு திரைப்பட இசையமைப்பாளர் ஆவார். இரண்டு அகாதமி விருதுகளை வென்றுள்ளார். இது அல்லாமல் ஒன்பது அகாதமி விருதுகளுக்கு பரிந்துரை செய்யப்பட்டுள்ளார். மேலும் எட்டு சீசர் விருதுகளுக்கும் (மூன்று வெற்றி). பத்து பாப்தா விருதுகளுக்கும் (மூன்று வெற்றி), பதினொன்று கோல்டன் குளோப் விருதுகளுக்கும் (இரண்டு வெற்றி), மற்றும் ஆறு கிராமி விருதுக்ளுக்கும் பரிந்துரை செய்யப்பட்டுள்ளார்.  

பல்வேறு பெரிய ஹாலிவுட் திரைப்படங்களுக்கு இசையமைத்துள்ளார். அவற்றில் சில, *த குயீன்*, *தி கியூரியஸ் கேஸ் ஆப் பெஞ்சமின் பட்டன்*, *தி ட்விலைட் சாகா: நியூ மூன்*, *ஆரி பாட்டர் அண்டு த டெத்லி அலோவ்சு - பாகம் 1* *& பாகம் 2*, *தி கிங்ஸ் ஸ்பீச்*, *ஆர்கோ*, *காட்சில்லா*, *அன்புரோக்கன்*, மற்றும் *லிட்டில் வுமன்*.